
KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ KRAŠTO GARBĖS PILIEČIO VARDO SUTEIKIMO KOMISIJOS SUDARYMO

2022 m. vasario 25 d. Nr. TS-18 
Kėdainiai

Vadovaudamasi Lietuvos Respublikos vietos savivaldos įstatymo 15 straipsnio 5 dalimi, 16 straipsnio 2 dalies 6 punktu, Kėdainių krašto garbės piliečio vardo suteikimo nuostatų, patvirtintų Kėdainių rajono savivaldybės tarybos 2007 m. gegužės 25 d. sprendimu Nr. TS-162 „Dėl Kėdainių krašto garbės piliečio vardo suteikimo nuostatų tvirtinimo“, 5 punktu, Kėdainių rajono savivaldybės taryba  nusprendžia:
Sudaryti savivaldybės tarybos kadencijos laikotarpiui Kėdainių krašto garbės piliečio vardo suteikimo komisiją:
Valentinas Tamulis –  Kėdainių rajono savivaldybės meras, komisijos pirmininkas;
Jonas Dastikas –  Kėdainių krašto garbės pilietis, buvęs ilgametis AB „Lifosa“ generalinis direktorius; 
Zenonas Dabkevičius – profesorius, habilituotas biomedicinos mokslų daktaras, Lietuvos mokslų akademijos viceprezidentas;
Audronė Pečiulytė – istorikė, Daugiakultūrio centro vadovė, 2016 metų Kultūros premijos laureatė;
Dalia Minkevičienė-Jazdauskienė – J. Monkutės-Marks muziejaus direktorė, pasaulio meno bendruomenės bičiulė;
Gintaras Petrulis – „Atžalyno“ gimnazijos direktorius, Lietuvos mokyklų vadovų asociacijos Kėdainių skyriaus pirmininkas;
Vida Burbulienė – tekstilininkė, Kėdainių dailės mokyklos direktorė;
Ona Auškalnienė – Lietuvos agrarinių ir miškų mokslų centro Žemdirbystės instituto vyresnioji mokslo darbuotoja, daktarė, Akademijos kultūros centro folkloro ansamblio „Seklyčia“ vadovė;
Birutė Baltrūnienė – Kėdainių profesinio rengimo centro lietuvių kalbos ir literatūros mokytoja metodininkė.
Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras				                     Valentinas Tamulis

